Chesterfieldøyene

Chesterfieldøyene (fransk: Îles Chesterfield) er en atoll med elleve koralløyer som tilhører det franske området Ny-Caledonia. Øygruppen ligger i Korallhavet vest for Ny-Caledonia. Landarealet utgjør 10 km². Chesterfieldøyene inngår i Korallhavet naturpark. I sør ligger Bellona-revene.

Naturgeografi
mini|venstre|Rødfotsule på reiret
Atollen har en maksimal diameter på 344 km og strekker seg over et område på 4765 km².Chesterfield Mission de suivi terrestre novembre 2012 , Service de la  pêche et de l'environnement marin, Direction des affaires maritimes de la Nouvelle-Calédonie. Lest 28. juli 2014. Atollen består av elleve mindre øyer, blant andre Bampton, Reynard, Longue, Loop, Skeleton, Avon nord, Avon sud og Tortue. Chesterfieldøyene er et viktig miljø for fugler og skilpadder. Atollen ligger isolert, men i et område med skipstrafikk mellom Australia, Ny-Caledonia og Vanuatu.Chesterfield Mission de suivi terrestre novembre 2013 , Service de la  pêche et de l'environnement marin, Direction des affaires maritimes de la Nouvelle-Calédonie. Lest 28. juli 2014.

Atollen er tilholdssted for suppeskilpadde.

Flere fuglearter hekker på øyene. En endemisk underart av alveterne (Sternula nereis exsul) finnes i begrenset antall. Blant artene som er registrert er fregattfugler, brunsule (Sula leucogaster), maskesule (Sula dactylatra), rødfotsule (Sula sula), sotterne (Onychoprion fuscatus) og båndrikse (Gallirallus philippensis).

Introduserte arter utgjør et miljøproblem. Det gjelder termitter, maurartene Wasmannia auropunctata og Solenopsis geminata, samt husmus (Mus musculus).

Referanser

Kategori:Øyer i Ny-Caledonia